**HÉVÍZ-BALATON AIRPORT Kft.**



**2024. évi üzleti jelentése**

Tartalom

[**I.** **A Hévíz-Balaton repülőtér turisztikai jelentősége** 3](#_Toc196485743)

[**II.** **TÁRSASÁG ADATAI** 4](#_Toc196485744)

[**III.** **VEZETŐI ÖSSZEFOGLALÓ** 5](#_Toc196485745)

[**IV.** **A REPÜLŐTÉR 2024. ÉVI FORGALMA ÉS CÉLÁLLOMÁSAI** 5](#_Toc196485746)

[**V.** **A repülőtér üzemeltetésével összefüggő célok teljesülése** 11](#_Toc196485747)

[**VI.** **a társaság BEVÉTELEineK ALAKULÁSA** 12](#_Toc196485748)

[**VII.** **költségek és ráfordítások ALAKULÁSA** 21](#_Toc196485749)

[**VIII.** **A társaság EREDMÉNYének ALAKULÁSA** 27](#_Toc196485750)

[**IX.** **Hévíz -Balaton Airport Kft. 2024. évet érintő támogatásai** 29](#_Toc196485751)

[**X.** **Mellékletek** 29](#_Toc196485752)

# **A Hévíz-Balaton repülőtér turisztikai jelentősége**

A repülőtér 100 km-es körzetében megtalálható Hévíz, Zalakaros, Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség két legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának jelentős része Németországból utazik a térségbe, így számukra is kedvező alternatíva a légi közlekedés. Ezen túlmenően a repülőtér komoly szerepet játszhat a Balaton 365 napos desztinációvá válásában, mely kiemelt célkitűzése a hazai turisztikai ágazat kormányzati irányításának és jelentős mértékben emelheti a turizmus hozzájárulását az ország gazdasági teljesítményéhez. A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
A célállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:

**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve

**Közvetve:**

* + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

A képen térkép látható

Automatikusan generált leírás 60 percen belül

90 percen belül

120 percen belül

180 percen belül

# **TÁRSASÁG ADATAI**

*neve és működési formája:* **HÉVÍZ-BALATON AIRPORT Korlátolt Felelősségű Társaság**

*alapítás időpontja:* 2012. március 20.

*tulajdonos:*

90, % tulajdoni hányaddal Magyar Állam, a képviseletre jogosult tulajdonosi joggyakorló neve: Magyar Turisztikai Ügynökség Zrt

9,7 % tulajdoni hányaddal Hévíz Város Önkormányzata

*törvényes képviselő:* Benkő Attila ügyvezető

*társaság székhelye:*  8380 Hévíz, Kossuth Lajos utca 1.

*társaság törzstőkéje:* 53 000 000,- Ft

*társaság fő tevékenysége:* 5223 ’08 Légi szállítást kiegészítő szolgáltatás

*elérhetőségi adatok:*

*postacím:* 8391 Sármellék, Repülőtér

*e-mail cím:* info@hevizairport.com

*tel:* +36 83 200 300

*a Társaság könyvvezetését végző cég neve:*

Szám-Tan’77 Bt. (székhelye: 8360 Keszthely, Martinovics u. 2.; Adószáma: 14010033-2-20)

*a Társaság könyvvizsgálójának neve, címe:*

Vecsera Jánosné, 8360 Keszthely, Pipacs u. 4. „GM-AUDIT" Könyvvizsgáló és Tanácsadó Korlátolt Felelősségű Társaság

*a Társaság Felügyelő Bizottsága és díjazása:*

*elnök:* Juhász Szabolcs (250.000.- Ft)

*tag:* Dr. Böröczky Zita (200.000.- Ft/hó)

*tag:* Dr. Horváth Viktória (200.000.- Ft/hó)

# **VEZETŐI ÖSSZEFOGLALÓ**

A Társaság 2024. évben a légi szállítást kiegészítő szolgáltatás tevékenységét, mint főtevékenységet folyamatosan ellátta, biztosította a tulajdonában lévő vagy rendelkezésére bocsátott eszközök és források rendeltetésszerű és a tevékenység célja szerinti, hatékony és gazdaságos felhasználását. Körültekintő és fokozottan tervezett gazdálkodást igényelt a tárgyév annak ismeretében, hogy a tervezéskor prognosztizált alacsony számú légi utas- és áruforgalom valamint a működési támogatás előző évihez való változatlan mértéke előrevetítette, hogy a költségek és bevételek racionalizálása szükséges a likviditás folyamatos fenntartásához, mivel a bérek és a fogyasztói árindexet (17,6%) meghaladó áru- és szolgáltatási díjak növekedése miatti a költségek, ráfordítások növekedését közvetlenül a Társaság kevésbé tudja befolyásolni.

A fizetőképesség a tárgyév során mindvégig biztosított volt, a rendelkezésre álló, 250 millió Ft összegű rulírozó hitelkeretből történő lehívásra három alkalommal, mindösszesen egybefüggő három hónap időtartamra volt szükség.

A Társaság az üzleti évet eredményesen zárta (adózott eredmény: 15 millió Ft), amely elsősorban a pénzügyi tevékenységből elért eredmény. Az üzemi(üzleti) tevékenység pozitív eredménye az utolsó negyedévben induló légi áruszállításhoz kapcsolható. Az elért eredmény kedvező, pozitív értékét befolyásolta továbbá, hogy a Társaság korábbi évek adóalap csökkentő kedvezményeit a tárgyévi adómegállapításnál figyelembe vette, mely a tárgyévi adófizetési kötelezettséget csökkentette.

# **A REPÜLŐTÉR 2024. ÉVI FORGALMA ÉS CÉLÁLLOMÁSAI**

|  |  |  |  |  |  |  |
| --- | --- | --- | --- | --- | --- | --- |
| **Hévíz-Balaton Repülőtér forgalmi adatai** | | | | | | |
|  | **2019. év** | **2020.év** | **2021.év** | **2022.év** | **2023.év** | **2024.év** |
| Utasszállító járatok | 52 | 3 | 10 | 52 | 9 | 21 |
| Üzleti célú repülőgépek | 176 | 149 | 282 | 230 | 197 | 191 |
| Magán- és sport célú repülőgépek | 541 | 346 | 759 | 729 | 678 | 627 |
| Cargo járatok | 0 | 1 | 0 | 6 | 8 | 50 |
|  |  |  |  |  |  |  |
|  | **2019. év** | **2020.év** | **2021.év** | **2022.év** | **2023.év** | **2024.év** |
| Utasszállító járatok utasai | 6669 | 389 | 1165 | 10172 | 1644 | 2433 |
| Üzleti célú repülőgépek utasai | 1108 | 618 | 1072 | 1117 | 1068 | 710 |
| Magán- és sport célú repülőgépek utasai | 1346 | 744 | 1191 | 1164 | 830 | 709 |
| Cargo járatok áruforgalma (tonna) | 0 | 5 | 0 | 26 | 114 | 1695 |

Hévíz-Balaton Repülőtér 2024.évi forgalma a 2023. évhez képest több változást mutat, ezt támasztják alá a táblázatban látható statisztikai adatok, melyek a repülőtéren megjelenő forgalom eredményét tükrözik.

***Utasszállító járatok*** tekintetében 2024 évben menetrendszerinti járat nem közlekedett a repülőtérre. Szezonális jelleggel elindult a Sundair charterjárata, mely összesen 9 járatot bonyolított Drezdából, ebből 4 járatot összekapcsolt Debrecennel. Tovább növelték a kereskedelmi forgalmat az EU soros elnökség miatt érkező charterjáratok, valamint azok a sportolói járatok, melyek egyszeri alkalommal jelentek meg és a magyarországi mérkőzésekre szállították a játékosokat. A kereskedelmi járatok száma több, mint a duplájára emelkedett. Ezzel együtt az utasszám tekintetében mintegy 800 főre tehető az emelkedés.

Célállomások 2024. évben

* Drezda
* Brüsszel
* Rimini
* Milano
* Vilnius
* Burgas

**Utasszállító járatok forgalmi adatainak összehasonlítása a légijáratok száma és a szállított utasok létszáma alapján 2019-2024. években**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |  |  |  |  |  |  |  |  |  |
| |  | | --- | |  | |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| |  | | --- | |  | |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

***Üzleti gépek*** számának emelkedése a Covid időszakban volt jelentős. A 2024-es év üzleti forgalma ugyan nem érte el ezt a mértéket, de még mindig magasabb, mint az azt megelőző időszakban. A jégtelenítési szolgáltatás bevezetésének köszönhetően a téli időszakban sem volt visszaesés, viszonylag egyenletesnek mondható az eloszlás. Emellett a 16 óra utáni időszakban is gyakran használják a repülőteret annak ellenére, hogy az üzemidőn kívüli kiszolgálásnak külön díja van.

***Magán-és sportcélú repülőgépek*** forgalma némi visszaesést mutat. Ahogy az már 2023-ban is megmutatkozott. Horvátország schengeni csatlakozása miatt a kilépőpont szerepe megszűnt a repülőtérnek és ez a csökkenés nem változott 2024-ben sem. Főként kirándulási és gyakorlási céllal használják a repülőteret. A gyakorló repülősiskolák általában szerződött partnerek, így a gyakorlást követően nem szállnak le, ami szintén csökkenti a műveletszámot.

***Katonai*** aktivitásra az őszi és téli időszakban került sor, 17 napot tartózkodott a Magyar Honvédség a belső területen, kialakítva ott a feladat végrehajtáshoz szükséges infrastruktúrát. A gyakorlat lehetőséget adott a polgári és katonai párhuzamos üzemelés kipróbálására, mely zökkenőmentesen végrehajtásra került.

Az év utolsó hónapjában a belga különleges alakulat szintén többnapos nemzetközi hadgyakorlatot hajtott végre a területen.

***Cargo*** forgalom 2024. év elején folytatódott a Bábolna Tetra szervezésében. A korábbi évben elindult tojás és áruszállító forgalom10 alkalommal bonyolította forgalmát Hévíz-Balaton repülőtérről. Emellett szeptemberben az Air Hungary Cargo gépe szállított árut szintén a Bábolna Tetrának Asmarába.

A harmadik negyedév igazi áttörést jelentett a cargo forgalomban, mivel szerződéskötésre került sor két légitársasággal (Georgian Airlines és MNG Airlines), akik heti rendszerességgel több járatot üzemeltetnek a repülőtérre. A Georgian Airlines szeptember 12-én kezdte meg az üzemelést Hévíz-Balaton repülőtérre és heti háromszor érkezett. Az MNG Airlines első járata szeptember 30. volt. Azt követően egyelőre csak néhány alkalommal repült, állandó menetrend 2024-ben nem alakult ki.

* Tojás szállítás Algéria (Bábolna Tetra Kft. - Algír) – 10 járat
* Georgian Airlines (Tbilisi) – járat
* MNG Airlines (Isztambul) – járat
* Air Hungary Cargo (Asmara) – 1 járat

|  |  |  |  |  |
| --- | --- | --- | --- | --- |
| |  | | --- | |  | |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| |  | | --- | |  | |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Cargo járatok forgalmi adatainak összehasonlítása a légijáratok száma és a szállított áru mennyisége alapján 2019-2024. években**

**A forgalom megoszlása a kereskedelmi és az általános célú repülés résztvevői közt**

**2024. évben**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

# **A repülőtér üzemeltetésével összefüggő célok teljesülése**

Megvalósult feladatok:

1. A repülőtér működéséhez szükséges engedélyek feltételeinek folyamatos fenntartása, felülvizsgálatok, hitelesítések, ellenőrzések elvégzése minden érintett szakterületen:
   1. Üzemeltetési engedély
   2. Munka-, tűz- és környezetvédelem, veszélyes anyag kezelés
   3. Repülés védelem (FBÖ és Repülés védelmi ellenőr)
   4. Légiforgalmi szolgálat és navigáció (CNS), akadály felülvizsgálat
   5. Jövedéki és ÁFA raktár
   6. Repülőtéri Létesítményi Tűzoltóság
   7. Iparbiztonság
   8. Vadvédekezés
   9. IT Security
   10. Földi kiszolgáló berendezések
2. Repülőtéri Létesítményi Tűzoltóság felállítása, külső szolgáltató bevonásával
3. Infrastruktúra elemek és eszközök időszakos karbantartása, eseti javítása
   1. épületek
   2. közmű hálózat
   3. burkolt felületek
   4. zöld területek
   5. fenntartó és kiszolgáló eszközök
4. Vadvédekezési program felülvizsgálata és fejlesztése, szakértő személyi állomány felállítása
5. Repülés védelmi képesség növelése:
   1. „Robbanóanyag és kábítószer kereső berendezés” beszerzése
   2. Cargo terminál beléptető és kamera rendszer kiépítése
6. Fegyveres Biztonsági Őrség fegyver állományának részleges korszerűsítése
7. Földi kiszolgáló képesség növelése
   1. Cargo terminál egységrakomány mozgató és tároló eszközök beszerzése
   2. Egységrakomány rakodó gép beszerzése
   3. Egységrakomány szállító utánfutók beszerzése
   4. Villás targonca beszerzése
   5. Feladott poggyász futószalag rendszer automatizálása és felügyeleti rendszer kiépítése
   6. 10T kapacitású hiteles mérleg beszerzése
8. Elsősegély nyújtó hely kialakítása
   1. Félautomata defibrillátor beszerzése és használatának oktatása
   2. Vizsgáló / fektető helyiség kialakítása és felszerelése
9. Ital és Snack automata bérlete és üzembe helyezése
10. Repülőtér felügyelői személyzet képzése
11. „A Hévíz-Balaton Airport, repülőtér infrastruktúra karbantartáshoz, fejlesztéséhez szükséges engedélyezési és kiviteli terveinek elkészítése, teljeskörű hatósági engedélyeztetése, és kivitelezése” című projekt indítása, a következő feladatokra:
    1. koncepció terv
    2. engedélyezési tervdokumentáció
    3. építési engedély
    4. kiviteli terv dokumentáció
    5. Terminál épület szakági munkái
    6. Gurulóút - TWY A3 átépítési munkái
    7. Közművek és térvilágítás korszerűsítés
    8. TWR munkaterem kivitelezés
    9. Futópálya dilatáció felújítása
    10. ILS rendszer kiépítése
    11. Eszköztároló építése
    12. használatbavételi engedély

A kivitelezési szakasz 2025 december 31-ig tart.

1. A fejlesztési terület egy ingatlanán „Tisztítsuk meg az országot II.” pályázat benyújtása és elnyerése, az illegális hulladéklerakók felszámolása céljából. A kivitelezés 2025-ben valósul meg.
2. Repülőtér üzemi területének, épületeinek, valamint „külső” fejlesztési területének hosszú és rövid távú bérbeadásai valósultak meg.

# **a társaság BEVÉTELEineK ALAKULÁSA**

A Társaság 2024. évi bevételei értékesítésből származó bevételekből, pénzügyi műveletek bevételeiből (kamatbevételek) és költségvetési támogatásból állt. A repülőtér működésének sajátossága miatt a költségvetési támogatás részaránya meghatározóan magas, azonban évről-évre csökkenő. 2024. évben a repülőtéri működési költségek fedezetére leutalásra került támogatás összege 500 millió Ft, mely összeg 1,5 millió Ft-tal magasabb, mint a 2023. évben rendelkezésre bocsátott működési támogatás. További évközi működési támogatás igénylését tette szükségessé, hogy a vagyonkezelésbe vett Budaörs Repülőtér ingatlanra 312,7 millió Ft összegben helyi adó került kivetésre.

Míg a COVID világjárvány időszaka rendkívül nagymértékű tulajdonosi beavatkozást tett szükségessé, az azt követő években a költségvetési támogatás aránya jelentős csökkenést mutat, annak ellenére, hogy 2024. évben a menetrendszerinti járatok elmaradása, a Schengeni övezet Horvátországgal történő 2023. évi bővítése jelentős bevételelmaradást, továbbá az áremelkedés jelentős többletköltségeket eredményezett. A Társaság a kedvezőtlen körülmények negatív hatását csökkenteni tudta további bevételi források (különösen a légi áruszállítási és hozzá tartozóan rakodási tevékenység) felkutatásával és a meglévő források felülvizsgálatával, kiaknázásával.

A Társaság bevételei a működési támogatások figyelmen kívül hagyásával 565,9 millió Ft összeget jelent, mintegy 23,4%-kal haladja meg a tervezettet, mely főként az értékesítési bevételek 50,6%-kal magasabb realizálásának a hatása, melyet a pénzügyi bevételek alacsonyabb szintű teljesítése jelentősen nem befolyásolt.

A bevételek **2024. évi terveinek és teljesítésének** alakulása a következő:

2023. évben megkezdett repülőtéri beruházás és fejlesztés kellő alapot teremt annak a hosszútávú célkitűzésnek, hogy a Társaság bevételei között a támogatások részaránya tovább csökkenjen, és hosszú távú célkitűzésként, további beruházásokkal és fejlesztésekkel lehetővé váljon, hogy a Társaság működési kiadásaira növekvő arányú fedezetet nyújtson a repülőtér üzemi tevékenységének bevétele.



\*korrigált bevételekhez számított arány(beruházási támogatások figyelmen kívül hagyásával, továbbá a továbbértékesítés nettó fedezetének figyelembevételével) arányosított repülőtér üzemeltetéséhez közvetlenül köthető működési támogatás

A támogatások összbevételeken belül csökkenő részaránya a felmerülő költségek, ráfordítások saját forrásból történő finanszírozásának arányát növeli amellett, hogy a költségek és ráfordítások összege szignifikáns növekedést mutat az elmúlt években. 2021. évben a működési támogatások szinte a teljes költségre fedezetet nyújtottak, addig 2024. évben már a költségek közel felét a Társaság saját forrásból fedezte. A Társaság költségei és ráfordításai (écs figyelmen kívül hagyásával) ebben az időszakban megduplázódtak, azaz mintegy 101,5%-kal növekedtek).

A költségek és ráfordítások fedezetének aránya:

1. **Értékesítésből származó bevételek**

A Társaság 2024. évi értékesítésből származó nettó árbevétele a szakmai értékelésben már hivatkozott légi áruforgalom növekedése miatt, a 2023. évi árbevételt 82,1%-kal, a tervezett árbevételt pedig 28,3%-kal meghaladta, és **517,7 millió Ft** összegben teljesült.

A nettó árbevétel tervezett és teljesített értékeit a következő ábra mutatja:



A bevételkategóriák elmúlt 4 éves időhorizontját (a Társaság állami tulajdonba kerülés időtartamát alapul véve) az alábbi ábra szemlélteti, ahol jól látható a COVID világjárvány utáni fellendülés valamennyi bevételszerző kategóriában.

A 2023. évben tapasztalt, a menetrendszerinti járatok elmaradása miatti üzemanyagértékesítés és a repülőgép kiszolgálás területén mutatkozó jelentős visszaesés a tárgyévben kedvező alakulást mutat, melyet a Társaság a repülőtér egyéb hasznosításával, a bérleti díjak és a repülőtér üzemeltetés bevételeinek növekedésével tovább javított.

Az értékesítés nettó árbevétele érintett időszakban a következők szerint alakult:

|  |  |
| --- | --- |
| **Árbevétel jogcíme** | **összeg** |
| üzemanyag értékesítés | 216 534 640 Ft |
| repülőtér üzemeltetés | 56 667 487 Ft |
| repülőgép kiszolgálás | 120 402 853 Ft |
| bérleti díj bevétel | 89 623 565 Ft |
| közvetített szolgáltatás | 3 213 737 Ft |
| továbbszámlázott szolgáltatás | 5 675 153 Ft |
| egyéb értékesítés, szolgáltatásnyújtás | 25 555 604 Ft |
| **összesen:** | **517 673 039 Ft** |

Az értékesítésből származó nettó bevételek tárgyévi megoszlása is jól tükrözi, hogy a Társaság értékesítési bevételei között a légiforgalommal összefüggő bevételek jelentős, 80%-ot meghaladó arányt képviselnek, így annak legkisebb változása is jelentős hatással lehet a Társaság működésére. Ezért is kiemelt jelentőségű a légiforgalmi tevékenység zavartalan biztosításához szükséges feltételek rendelkezésre állásának biztosítása, a kapcsolati tőkék kiaknázása és a Társaság jó hírnevének fenntartása.

Az értékesítésből származó nettó árbevételt értékelni, és azokból következtetést levonni az eladott áruk és nyújtott szolgáltatások beszerzési értékének figyelembevételével célszerű, hisz ez mutatja meg az árbevétel tényleges arányát a Társasági bevételek között. Az előzőek szerint korrigált bevételeket a következő ábra szemlélteti és az egyes kategóriák értékelése ennek figyelembevételével történik:

**Üzemanyag értékesítés**

A repülőtér üzemanyag értékesítésének mennyisége 2023. évhez képest 159,7%-kal nőtt. A hozzá tartozó értékesítés nettó bevétele 123,9%-kal, a korrigált nettó bevétel 50,9 %-kal magasabb szinten teljesült az előző évhez képest. A nettó árbevétel növekedésére több tényező volt hatással: a beszerzett üzemanyagok vonatkozásában egyrészt a devizaárfolyamok, másrészt az üzemanyagok beszerzési árában foglalt értékesítői felár, továbbá a Társaság által alkalmazott felár növekedése együttesen eredményezte.

A lenti ábra mutatja, hogy a repülőbenzin értékesített mennyisége az elmúlt évhez képest jelentősen nem változott, az üzemanyag értékesítése a Schengeni övezet Horvátországgal történt bővítését követően jelentősen visszaesett, hisz ez elsősorban a Társaság ún. kisgépes forgalmának *-amelyhez a repülőbenzin értékesítés elsődlegesen kapcsolható-* csökkenését eredményezte.

A kerozin értékesítés mennyiségének jelentős növekedése egyértelműen hozzárendelhető a 2024. szeptemberében meginduló légi áruszállításhoz tartozó kiszolgálási tevékenységhez.

Az üzemanyag értékesítés nettó árbevétele 2024. évben: 216,5 millió Ft, a beszerzett áru értékével korrigált árbevétel (fedezet) 26,9 millió Ft.

**Repüléshez közvetlenül kötődő, légiforgalomból származó bevételek**

E jogcímen a Társaságnak a repülőtér üzemeltetéséből és a repülőgépek földi kiszolgálásából származik bevétele. Az árbevétel nagysága **2024. évben 177,1 millió Ft**, mely 75,9%-kal (83,8 millió Ft-tal) magasabb a 2023. évi összegnél, és 12,6 millió Ft-tal nagyobb a tervezettnél. Tekintettel arra, hogy a Társaság közvetlenül csak kis mértékben tud hatással lenni ezekre a bevételekre, ezért mind tervezhetőségük, mind teljesülésük jelentős kockázati tényező.

**Bérbeadásból származó bevételek**

Társaságnak bevétele e jogcímen a repülőtér külső és belső területeinek hasznosításából származik. 2021. évben a külső területek bérleti joga megvásárlásra került, mely a területen lévő hasznosítható infrastruktúra elemek bérbeadásával bevétel elérését teszi lehetővé.

2024. évben az állandó bérbeadáson túl eseti jelleggel történt a területek, ingatlanok hasznosítása, amely által a bérbeadásból, hasznosításból tervezetten felüli bevételt ért el a Társaság.

Az e tevékenységekből származó bevétel **89,6 millió Ft,** mely közel 23,6 millió Ft-tal több a tervezetnél, és mintegy 11,1 millió Ft-tal magasabb az előző évi bérleti díjbevételnél. A többletbevétel elsősorban a nem tervezhető tárgyévi együttműködésekből (elsősorban a magyar és a belga haderővel) származó bevétel.

**Értékesítésből és szolgáltatásnyújtásból származó egyéb bevételek**

Társasági bevétel e jogcímen egyrészt közvetített és továbbszámlázott szolgáltatásból származik, másrészt – *a légi áruforgalomhoz köthetően* – igénybevett rakodási és bontási tevékenységből. A tevékenységből származó bevétel **34,4 millió Ft, melyből a közvetített, továbbszámlázott szolgáltatások értéke 8,8 millió Ft,**

1. **Egyéb bevételek**

E jogcímen a bevétel összege **880,0 millió Ft**. A bevételek meghatározó része a tárgyévi a Társaság működési támogatásából, a vagyonkezelésbe vett ingatlanhoz tartozó működési támogatásból, a halasztott bevételek feloldásából ered.

Egyéb bevételként jelenik meg továbbá a biztosítási kártérítés összege, továbbá a számviteli elszámolás szabálya miatt a vagyonkezelésbe vett ingatlan értékcsökkenésének összege.

A következő táblázat az egyéb bevételek 2024. évi záróösszegét mutatja:

|  |  |
| --- | --- |
| **Egyéb bevétel jogcíme** | **összeg** |
| halasztott bevétel feloldása | 48 681 854 Ft |
| működési támogatás (közvetlen működésre)\* | 496 676 777 Ft |
| működési támogatás (vagyonkezelt ingatlan helyi adójára) | 312 695 505 Ft |
| kerekítésből származó bevétel | 5 197 Ft |
| kapott kártérítés, bírság, kötbér | 2 189 661 Ft |
| vagyonkezelés écs.je | 18 434 915 Ft |
| további egyéb bevétel (pl. elévült köt., eszköz ért.) | 1 302 055 Ft |
| **összesen:** | **879 985 964 Ft** |

*\*a tárgyévi működési támogatás összege 500 millió Ft, azonban a számviteli elszámolás szabályai szerint a több évet érintő költségek, ráfordítások elhatárolásra, beruházások elszámolása halasztásra került, ezért jelenik meg a táblázatban az ezekkel csökkentett összeg.*

# **költségek és ráfordítások ALAKULÁSA**

A Társaság összes költségei és ráfordításai a tárgyévben a **tervezetthez képest 48,6%-os, az előző évi teljesítéshez képest 30,5 %-os növekedést mutatnak,** mintegy 1.392,4 millió Ft összegben teljesültek.

A költségek és ráfordítások tervezetthez történő alakulása a következő:

A jelentősnek tűnő növekedés nem tényleges költségnövekedés, mivel az értékesítésre kerülő üzemanyag beszerzési értéke is itt jelenik meg, amely azonban bevételnövekedést is eredményezett. Az egyes ráfordításkategóriák teljesülése a későbbiekben kerül bemutatásra.

A Társaság költségeinek és ráfordításainak 2024. évi megoszlása:

A költségek legnagyobb hányadát 2024. évben is az anyagjellegű ráfordítások jelentették, ezeknek az ráfordításoknak jelentős hányada közvetett, a forgalom alakulásától független költségnek, ráfordításnak tekinthető.

Ugyanez mondható el a személyi jellegű ráfordításokról is, hisz a Társaság mind az üzemeltetés, mind a földi kiszolgálás, mind pedig az ún. központi irányítás területén a feltétlenül indokolt és szükséges létszámot alkalmazta, törekedett az átmenetileg felmerülő létszámszükségletet egyszerűsített foglalkoztatás keretében biztosítani.

Az értékcsökkenési leírás tartalmazza a vagyonkezelésbe vett ingatlanok értékcsökkenését, mely összeggel a számviteli sajátosságok miatt az egyéb bevételeink korrigálásra kerültek, így ezek együttes nettó értéke 0 Ft.

A Társaság költségeinek és ráfordításainak alakulása 2021. – 2024. években:

1. **Anyagjellegű ráfordítások**

Anyagjellegű ráfordítás tárgyévi teljesülése a tervezetthez képest 29,4 %-os, az előző évihez képest 40,7%-os növekedést mutat. E ráfordítások **2024. évi összege 558,7 millió Ft**.

Az anyagjellegű ráfordítások alakulása a tervezetthez képest a következő:

Anyagjellegű ráfordítások alakulása a beszámolás és az azt megelőző években a következő:

Míg a 2021. – 2022. évek közötti költségemelkedés egyértelműen hozzárendelhető a COVID világjárványt követő, a légiforgalom területén is érzékelhető növekedéséhez, és ennek következtében a felmerülő közvetlen költségek növekedéséhez, továbbá a 2023. évi csökkenés nem jelent tényleges megtakarítást, mivel 2023. évben alacsonyabb összegű teljesítés oka a bevételszerző tevékenység csökkenésével magyarázható, 2024. évben azonban a szolgáltatói szektorban tapasztalható jelentős, a fogyasztói árindexet meghaladó mértékű áremelkedés éreztette a hatását, melyet az előre összegszerűen nem tervezhető költségek tovább emeltek.

A Társaság az energiahordozók piaci árának rendkívüli növekedése okán, a fűtésre használt földgáz felhasználást 2022. évtől drasztikusan csökkentette, így a tárgyévben is elkerülte e költségek jelentős növekedését. E kiadások mintegy 15 millió Ft-tal a korábbi év teljesítése alatt maradtak.

Anyagköltség kategóriában elsősorban a korábbiakban már említett közüzemi költségek alacsonyabb szinten történő teljesülése eredményezett az előző évekhez viszonyítva jelentős megtakarítást, továbbá a korábbi évekhez viszonyítva a légi utasforgalommal összefüggő és megtakarítható közvetlen költségek elmaradása (irodaszer, nyomtatvány, formaruha) járult hozzá a a korábbi évekhez viszonyított költségek csökkenéséhez.

Az igénybevett szolgáltatások értéke a tervezettet mintegy 23,2%-kal, a korábbi év költségeit 33,4%-kal haladta meg a 271,5 millió Ft teljesítési összeggel. E kategóriában a tervezetthez való magasabb teljesítést elsősorban a jogszabályi rendelkezés alapján kötelező jelleggel létrehozandó létesítményi tűzoltóság szolgáltatásként történő vásárlásának költsége, valamint a karbantartási költségek növekedése eredményezte. Az elmúlt évi teljesítési adatoktól való eltérést az előzőeken túl, a korábban már hivatkozott szolgáltatói díjemelés magas mértéke eredményezte.

1. **Személyi jellegű ráfordítások**

A személyi jellegű ráfordítások 2024. évi összege **365,3 millió Ft**, mely a tervezethez képest alacsonyabb mértékű kiadást jelent (13,2 millió Ft megtakarítás történt ezen a költségnemen), a 2023. évi teljesítéshez képest pedig mintegy 11,1 %-os növekedést mutat. A tervezettől való kedvező eltérés egyrészt a létesítményi tűzoltóság szolgáltatásvásárlással történő beszerzése miatt kieső bérköltségek (mely nem tényleges megtakarítás, hisz a szolgáltatási költségekben megjelenik), másrészt az átmenetileg be nem töltött munkakörök megtakarításai. A bérköltségek növekedése az elmúlt évhez viszonyítva arányosan változott a minimálbér és a garantált bérminimum emeléssel, így az a várható szinten teljesült.

A 2024. évi átlagkereset 602.996.-Ft, míg az egyéb jövedelmek átlaga 53.603.-Ft volt, mely az előző évihez 100.823.-Ft-os keresetnövekedést és 1.759.- Ft összegű egyéb jövedelem növekedést jelentett, ez mindösszesen 102.582.-Ft átlagos jövedelemnövekedést jelent.

Az átlagkereset növekedése nem általános, az év elején a minimál- vagy garantált bérminimum emeléssel egyidejű béremelést jelentett kizárólag, hanem évközi intézkedés hatása, mivel több szakmai munkavállaló szerzett olyan speciális szakképesítést, mely nélkülözhetetlen a repülőtér működése szempontjából, és a megszerzett képesítések, feladat- és felelősségi kör kiegészítéssel jártak, melyekhez béremelés is tartozott.

A kereset és egyéb jövedelmek átlagos alakulását a következő ábra szemlélteti *(keresetelemként a KSH kereset fogalmába tartozó tételek, úgymint alapbér, órabér, pótlékok stb., míg egyéb jövedelemként a munkábajárás költségtérítése, cafeteria juttatás és egyéb keresetbe nem tartozó jövedelmek kerültek figyelembevételre)*:

**Munkaerőgazdálkodás**

A Hévíz-Balaton Airport Kft. 2024. évi átlagos statisztikai létszáma 44,6 fő, átlagos állományi létszáma 45,1 fő. A Társaság záró munkajogi létszáma 46 fő, megbízási szerződéssel foglalkoztatottak száma 5 fő.

A munkaerőmozgás, azaz a belépési és kilépési forgalom az előző évhez képest jelentős növekedést mutat, a **fluktuáció** mértéke **90,9 %. melyből a belépési forgalom 46,6% a kilépési forgalom 44,3%**. A magas munkaerőmozgás a tűzoltási feladatot ellátó munkavállalók be- majd – *a tűzoltószolgálat és a létesítményi tűzoltósági feladatok kiszervezésével* – a kiléptetésük 57,6 %-os munkaerőmozgást jelent a teljes fluktuáción belül. A tűzoltólétszám figyelmen kívül hagyásával a fluktuáció 33,3%-os mértékű.

A fluktuáció alakulását a következő ábra mutatja:

1. **Értékcsökkenési leírás**

2024. év során terven felüli értékcsökkenés elszámolása nem vált szükségessé, a terv szerinti értékcsökkenés értéke 141,4 millió Ft, emellett a használatbavételkor egyösszegben elszámolt értékcsökkenés mértéke 3,5 millió Ft. Az értékcsökkenés 2024. évi teljes összege: **145,0 millió Ft**, melyből a vagyonkezelésbe vett ingatlanokhoz tartozó értékcsökkenés összege 18,4 millió Ft.

1. **Egyéb ráfordítások**

Egyéb ráfordítások mind a tervezetthez, mind az előző évhez képest jelentős mértékben növekedtek, a teljesítés értéke **323,4 millió Ft**. A jelentős növekedés oka a vagyonkezelésbe vett Budaörs Repülőtér területre kivetett 312,7 millió Ft helyi adó fizetési kötelezettség teljesítése.

# **A társaság EREDMÉNYének ALAKULÁSA**

**Üzemi tevékenység eredménye: 6.990 e Ft.**

**Pénzügyi műveletek eredménye: 13.748 e Ft**

**Adózás előtti eredmény: 20.738 e Ft**

Társaságnak kisvállalati adófizetési kötelezettsége mindössze 5.750 e Ft összegben keletkezett tekintettel arra, hogy a korábbi évek tőketartalék ill. beruházások értékei adóalap csökkentő tételként jelentős összeggel voltak figyelembevehetőek a 2024. évi adóbevallásnál.

Ebből kifolyólag a Társaság **adózás utáni eredménye: 14.988 e Ft.**

**Az elmúlt évek eredményének alakulását a következő ábra mutatja:**

A Társaság üzemi (üzleti) **tevékenységéből származó eredmény** az elmúlt évhez képest növekedett, értéke mintegy 7,0 millió Ft.

Az előző évhez viszonyított javuló üzleti eredmény több tényező együttes hatásaként értékelhető, melyek közül a legnagyobb eredményváltozást a következők okozták:

* a repülőtér üzemeltetés és a repülőgép kiszolgálás bevételeinek növekedését okozta, hogy a légi áruszállítás tevékenységből a Társaság bevételei nőttek,
* a Schengeni övezet 2023. évi bővítése ugyan kedvezőtlenül hatott a Társaság légiforgalomból származó bevételeire, mivel az érintett ország felé irányuló légiközlekedés során a határátkelőhelyi feladatok ellátásából származó bevételek elmaradtak.
* a Társaság a kiegészítő tevékenységek, elsősorban a bérelt területek, helyiségek hasznosítása és a légi áruszállításhoz kapcsolódó kiegészítő szolgáltatás ellátásával növelte árbevételét.
* a költségek növekedése jelentősen mérsékelte az üzemi eredményt.

A **pénzügyi műveletek eredménye** a korábbi évhez képest jelentős csökkenést mutat, értéke 13,7 millió Ft.

Pénzügyi eredmény a Társaság esetében elsősorban a látra szóló és lekötött betétekhez tartozóan realizált kamatbevétel, annak előző évhez viszonyított csökkenése a tárgyévi működési támogatás előző évhez képest való későbbi rendelkezésre állásából keletkezett.

Az **adózás előtti eredmény** összege 2024. évben 20,7 millió Ft.

A Társaság kisvállalati adózás szabályai szerint adózik (kiváltva ezzel a társasági adót és a szociális hozzájárulási adót) és ennek megfelelően az adó mértéke független a Társaság árbevételétől és nyereségétől. 2024. évben a személyi jellegű kifizetések által meghatározott adó alapját jelentős mértékben csökkenti a korábbi évek figyelembevehető, tőkebevonásból származó összeg, így az **adófizetési kötelezettség 5,7 millió Ft** *(tájékoztató információ: az adóalap csökkentő tétel érvényesítésével megtakarított adó összege mintegy 25,9 millió Ft)*.

**A fentiek által meghatározott adózott eredmény 15,0 millió Ft.**

A Társaság által elért adózott eredményt óvatosan kell értékelni, hisz az nem elsősorban üzemi tevékenység eredménye, hanem a működési és beruházási támogatási összeg bankszámlán tartásából ered, továbbá az adóalap csökkentő tétel ugyancsak kedvezően módosította a Társaság által elért és számvitelileg kimutatott eredményt.

Az adózott eredmény kedvező alakulása elsősorban az tárgyév utolsó negyedévben meginduló légi áruforgalomhoz kapcsolódó bevételeknek is köszönhető, melyek megvalósulása a tervezés során és az év első felében nem volt előrelátható, ezáltal az általa realizált bevétellel 2024. adózási évre vonatkozóan a Társaság a felelős és óvatos gazdálkodás szem előtt tartása miatt nem tervezett.

# **Hévíz -Balaton Airport Kft. 2024. évet érintő támogatásai**

|  |  |  |  |  |  |
| --- | --- | --- | --- | --- | --- |
| **Támogatást nyújtó megnevezése** | **támogatás típusa** | **Támogatás összege** | **Támogatói okirat iktatószáma** | **Támogatói okirat kelte** | **Támogatott tevékenység időtartam** |
| Magyar Turisztikai Ügynökség Zrt. | beruházási | **200 000 000 Ft** | JB/22/000100-2/2022 | 2022.06.27 | 2022.01.01. - 2023.06.30. |
| Magyar Turisztikai Ügynökség Zrt. | működési | **498 500 000 Ft** | KO/23/000044-2/2023 | 2023.08.15 | 2023.01.01. - 2023.12.31 |
| Kisfaludy2030 Turisztikai Fejlesztő Nonprofit Zrt. | beruházási | **3 000 000 000 Ft** | ET-2023-02-030 | 2023.08.28 | 2023.08.11. - 2025.12.31. |
| Magyar Turisztikai Ügynökség Zrt. | működési | **500 000 000 Ft** | KO/39/2024 | 2024.10.04 | 2024.01.10. - 2024.12.31 |
| Magyar Turisztikai Ügynökség Zrt. | működési | **312 695 505 Ft** | KO/41/2024 | 2024.11.27 | 2024.01.01. - 2024.12.31 |
| Nemzeti Hulladékgazdálkodási Koordináló és Vagyonkezelő Zártkörűen Működő Rt. | működési | **15 332 500 Ft** | ILJ/415-1/2024 | 2025.08.28 | 2024.08.28. - 2025.07.15. |

# **Mellékletek**

* Hévíz-Balaton Airport Kft. Eredménykimutatás 2024. évről
* Hévíz-Balaton Airport Kft. Mérleg 2024. év
* Hévíz-Balaton Airport Kft. Záró főkönyvi kivonat 2024. évről
* Hévíz-Balaton Airport Kft. Kiegészítő melléklet 2024. évi beszámolóhoz
* Hévíz-Balaton Airport Kft. Könyvvizsgálói jelentés 2024. évről

Sármellék, 2025.04.24. Benkő Attila, ügyvezető